stanford-oval/wikipedia huggingface dataset:
חניבעל אל-מג'ברי
הערות שוליים

↑  القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
| נבחרת תוניסיה – גביע אפריקה לאומות 2021 |
| --- | --- | --- |
|  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר |  1 בן מוסטפא •  2 אל-עיפה •  3 א-טאלבי •  4 רקיק •  5 אל-חדאדי •  6 ברון •  7 אל-מסאכני •  8 ח'אוי •  9 טוזגאר •  10 חז'רי •   11 אל-ג'זירי •  12 מעלול • 13 עבדי •  14 אל-מג'ברי • 15 בן רמדאן • 16 דחמאן • 17 צח'ירי • 18 א-שעלאלי • 19 רפיעה • 20 דראגר • 21 אל-מת'לות'י • 22 בן סעיד • 23 סליתי • 24 בן חמידה • 25 בן סלימאן • 26 ג'מאל • 27 ג'באלי • 28 אל-עידוני • מאמן: אל-כביר | תוניסיה |
| נבחרת תוניסיה – מונדיאל 2022 |
| --- | --- | --- |
|  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי |  1 אל-מת'לות'י •  2 אל-עיפה •  3 א-טאלבי •  4 מריאח •  5 אל-ע'נדרי •  6 ברון •  7 אל-מסאכני •  8 אל-מג'ברי •  9 ע. אל-ג'באלי •  10 ח'זרי •   11 אל-ח'ניסי •  12 ע. מעלול • 13 סאסי •  14 אל-עידוני • 15 בן רמדאן • 16 דחמאן • 17 צח'ירי • 18 א-שעלאלי • 19 אל-ג'זירי • 20 דראגר • 21 כשרידה • 22 בן סעיד • 23 סליתי • 24 עבדי • 25 בן סלימאן • 26 חסן • מאמן: אל-קאדרי | תוניסיה |
טדאוש קונוויצקי

| --- | --- |

טדיאוש קונוויצקי, ורשה, 2005
 לידה:  22 ביוני 1926 נואויואי וילניה, הרפובליקה הפולנית השנייה 
 פטירה:  7 בינואר 2015 (בגיל 88) ורשה, רפובליקת פולין 
 מקום קבורה:  בית הקברות הצבאי פובונזקי 
 מדינה:  פולין 
 תקופת הפעילות:  מ-1938 
 מקום לימודים:  האוניברסיטה היגלונית 
 בן או בת זוג:  Danuta Konwicka 
 צאצאים:  Maria Konwicka 
 פרסים והוקרה:  פרס קושצילסקי (1964)  Warsaw Literary Prize (2008)  קצין במסדר פולוניה רסטיטוטה  אביר במסדר פולוניה רסטיטוטה  מדליית ההצטיינות לתרבות  הצלב הגדול של מסדר פולוניה רסטיטוטה 
 פרופיל ב-IMDb
 
טַדֵאוּש קוֹנוִויצקי (גם תדיאוש; בפולנית: Tadeusz Konwicki;‏ נולד ב-22 ביוני 1926 – 7 בינואר 2015) היה סופר פולני חשוב, מראשוני הסופרים מתנגדי הקומוניזם הסובייטי בפולין.
ביוגרפיה

קונוויצקי נולד בליטא, בעיירה קטנה ליד עיר הבירה וילנה. בשנת 1944 בעת הכיבוש הנאצי, סיים את בית הספר המחתרתי הפולני, ויצא אל היערות להצטרף אל יחידת פרטיזנים פולנית. עם תום מלחמת העולם השנייה בשנת 1945, החל את לימודיו באוניברסיטת קרקוב. הוא למד תרבות ולשון פולנית.
קונוויצקי החל בכתיבתו הספרותית עוד בהיותו סטודנט, ובשנת 1950 יצא לאור ספרו הראשון "פִּרצה בשמיים". ספרו השני, "ספר החלומות של ימינו", יצא ב-1966 והפך לרב-מכר בפולין, חרף היותו מוחרם על ידי השלטון. וכן תורגם ללשונות זרות רבות. זוהי סאטירה חריפה על המשטר הקומוניסטי בפולין הכפוף לשלטון הסובייטי.
קונוויצקי עסק גם בתסריטאות ובמחזאות, וכן היה במאי קולנוע ידוע. זכה בפרס ונציה, 1958, על סרטו "יום הקיץ האחרון".
ספריו שתורגמו לעברית

ספר החלומות של ימינו / תדיאוש קונויצקי (תורגם מפולנית בידי אליהו פורת), תל אביב: עם עובד (ספריה לעם, 103), תשכ"ז 1966.
התסביך הפולני / טדאוש קונוויצקי, עברית: יצחק קומם, ירושלים: כתר, 1985.
טלמאפ

| --- | --- |

 נתונים כלליים
 תקופת הפעילות:  2000–הווה (כ־24 שנים)
 משרד ראשי:  ישראל הרצליה, ישראל
  
 http://www.telmap.com/
 
גרסה 5 של השרות על מכשירי סלולר שונים
טלמפ (Telmap) הייתה חברה בינלאומית שמרכזה בישראל שנתנה שרות בינלאומי, בתחום מיפוי וחיפוש ברשת הסלולרית כמו גם שרותי ניווט של מערכת ניווט לוויינית מבוססת GPS. את החברה הקים וניהל טכנולוגית מיכאל פצ'טניקוב בשנת 2000. פצ'טניקוב היה אז תלמיד תיכון בן 17. בחברה השקיעה קבוצת Science Navigation הבריטית בבעלותו של איש העסקים היהודי ויטק טראץ', שהביא לחברה את המנכ"ל שהוביל אותה בשנים 2001-2012, אורן ניסים. החברה הגיעה לרווחיות תפעולית לראשונה בשנת 2010.
בסוף ספטמבר 2011 נרכשה החברה על ידי אינטל תמורת יותר מ-100 מיליון דולר. ביולי 2013 הודיעה אינטל על סגירת הפעילות של החברה ופיטורי מרבית העובדים.
השרות תמך במגוון גדול של טלפונים סלולריים והתאים לניווט ברכב ולניווט של הולכי רגל. בחירת המסלול יכולה הייתה להיעשות לפי קריטריונים של מהירות או מרחק. המערכת הגדירה מסדרון בו היא הוסיפה להנחות את המשתמש במקרה של סטייה מהנתיב המתוכנן, ללא צורך בחישוב מסלול שלם מחדש. המשתמש יכל לשמור מראש ספר כתובות או נקודות עניין ולהגדיר יעדים לניווט מהיר. משתמשים יכלו לשלוח נקודת מיקום בעזרת אס אם אס למשתמשים אחרים. ההנחיה הוצגה בצורה גרפית על מסך הטלפון הסלולרי ולוותה גם בהנחיה קולית כמו "פנה ימינה", "סע ישר" וכדומה. מערכת המיפוי והניווט פעלה על בסיס תכנה בשם אנדרומדה. אפליקציית הניווט של החברה עובדת עם שורה ארוכה של מערכות הפעלה ושותפים, בהם MapQuest, בלקברי, נוקיה, פאלם, אריקסון, נאבטק, סימביאן, מוטורולה וסוני-אריקסון.
בנוסף, החברה סיפקה גם שירותי תוכן מקומי. האפליקציה שלה הייתה מסוגלת לומר למשתמשים אם יש מסעדה בסביבתם או אילו סרטים מוצגים בבית הקולנוע הקרוב. בישראל שיתפה טלמפ פעולה עם אתר המסעדות Rest, כך שהקופונים של אתר המסעדות מופיעים בתוכנת הניווט, כולל פרטים של המסעדה והמרחק ממנה. האפליקציה של טלמפ גם הודיעה למשתמש על עסקים ואירועים בקרבת מקום. בנוסף היא ציינה את מצלמות המהירות באזור ונותנת דיווחי תנועה. האפליקציה הציעה גם שכבה חברתית. המשתמשים בטלמאפ יכלו לצייץ בטוויטר, לשלוח צ'ק אין בפייסבוק ולחלוק מיקומים עם אחרים.
החברה פיתחה טכנולוגיה מיוחדת של שרת-לקוח למפות דיגיטליות, גישה לתוכן נלווה מקומי (לדוגמה, בישראל - דפי זהב) וניווט. השותפים של החברה בעולם הם אמריקה און ליין (AOL), בלקברי, פאלם, סוני-אריקסון, נאוטק וחברת מפה הישראלית. החברה הוקמה בשנת 2000 ולה היו מרכז בהרצליה שבישראל ומשרדים בצפון אמריקה, בריטניה וכן משרדים באתרים נוספים באירופה. המפות של החברה כיסו את צפון אמריקה - קנדה, ארצות הברית ומקסיקו, מרכז אמריקה, דרום אמריקה באופן חלקי, אירופה, המזרח התיכון, דרום אפריקה, אוסטרליה וניו זילנד. ב-2011 השתמשו בשירותיה כשבעה מיליון לקוחות באירופה, סינגפור ואוסטרליה. בין המפעילות הסלולריות המרכזיות שמפיצות את האפליקציה של טלמאפ ניתן למנות את מירס, פלאפון, פרטנר וסלקום בישראל, SFR בצרפת, וודפון בבריטניה וטלפוניקה בגרמניה. כמו כן, החברה הפיצה את האפליקציה לטלפונים חכמים תחת המותג M8.
ב-28 ביולי 2013 הודיעה אינטל כי היא סוגרת באופן מיידי את פעילותה של החברה.
הערות שוליים

↑   ענבל אורפז, שנתיים אחרי האקזיט: אינטל סוגרת את טלמפ הישראלית, באתר TheMarker‏, 28 ביולי 2013
↑   ענבל אורפז, אור הירשאוגה, בגלל ווייז? // טלמפ נסגרת; 150 העובדים בישראל פוטרו, באתר TheMarker‏, 28 ביולי 2013
המשחקים הגאים

טקס הסיום של המשחקים הגאים 2006
המשחקים הגאים (באנגלית: Gay Games), או בשם הלא פורמלי אולימפיאדת הגייז, הם אירוע עולמי של תחרויות ספורט רב-ענפיות ואירועי תרבות מגוונים, המתקיים אחת לארבע שנים ומאורגן עבור נשים וגברים המזהים עצמם כלהט"ב.
רקע

המשחקים הגאים הראשונים התקיימו בשנת 1982 בסן פרנסיסקו ונוסדו על ידי ד"ר טום ואדל, רופא בכיר ואתלט אמריקאי, ומתקיימים מאז אחת לארבע שנים. אף שמדובר בתחרויות, אופי האירוע אינו תחרותי והמשחקים הם ברוח השוויון והשיתוף האוניברסליים. ואדל הגדיר את המשחקים הגאים כ"רעיון חדש, מהבחינה הזאת, שלמרות היותו ספורט הוא מבוסס על קבלה יותר מאשר על גירוש. כל אחד מורשה לקחת חלק במשחקים האולימפיים הגאים, בלי קשר לגזע, מין, מוצא, לאום, נטייה מינית או יכולת אתלטית". על מנת להתקבל למשחקים הגאים אין צורך בתקן מינימום להישגים, ודי ברצון להתחרות. כאירוע שהדגש בו הוא על תרבות של שוויון וקבלה יותר מאשר על תחרותיות, קרוי כל אירוע בשם ייחודי, הנילווה לשנת קיומו.
רשימת אירועי המשחקים הגאים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| מספר | שנה | עיר מארחת | שם האירוע | מועד פתיחה | מספר משתתפים | מספר מדינות | מספר ענפי ספורט |
| 1 | 1982 | סן פרנסיסקו   ארצות הברית ארצות הברית | האתגר | 28 באוגוסט - 2 בספטמבר | 1600 | 12 | 17 |
| 2 | 1986 | סן פרנסיסקו   ארצות הברית ארצות הברית | הניצחון | 10 - 17 באוגוסט | 3500 | 17 | 18 |
| 3 | 1990 | ונקובר   קנדה קנדה | החגיגה | 4 - 11 באוגוסט | 9500 | 27 | 27 |
| 4 | 1994 | ניו יורק   ארצות הברית ארצות הברית | האחדות | 18 - 25 ביוני | 11,000 | 40 | 31 |
| 5 | 1998 | אמסטרדם   הולנד הולנד | החברוּת | 1 - 8 באוגוסט | 14,700 |  | 29  (ו-4 הדגמה) |
| 6 | 2002 | סידני   אוסטרליה אוסטרליה | תחת שמיים חדשים | 2 - 9 בנובמבר | 12,000 | מעל 70 | 34 |
| 7 | 2006 | שיקגו   ארצות הברית ארצות הברית | המקום בו נפגש העולם | 15 - 22 ביולי | 11,500 | 70 | 30 |
| 8 | 2010 | קלן   גרמניה גרמניה | היה חלק מכל זה | 31 ביולי - 7 באוגוסט | 12,000 | 68 | 35 |
| 9 | 2014 | קליבלנד ואקרון   ארצות הברית ארצות הברית | המשחק לכולם | 9 - 16 באוגוסט | 10,000 | מעל 60 | 35 |
| 10 | 2018 | פריז   צרפת צרפת | כולם שווים | 4 - 12 באוגוסט | 10,317 | 91 | 36 |
| 11 | 2023 | הונג קונג הונג קונג הונג קונג   גוודלחרה מקסיקו מקסיקו  | אחדות בגיוון | נובמבר |  |  |  |
| 12 | 2026 | ולנסיה   ספרד ספרד |  |  |  |  |  |
כרונולוגיה > האירוע הראשון של המשחקים הגאים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כרונולוגיה > האירוע השני של המשחקים הגאים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כרונולוגיה > האירוע השלישי של המשחקים הגאים

האירוע השלישי, החגיגה, נערך בוונקובר, קנדה מה-4 באוגוסט ועד ל-11 באוגוסט 1990.
בין המשתתפים היה השחיין אלוף אולימפי, אלוף משחקים הפאן-אמריקאיים ואלוף האוניברסיאדה ברוס הייז ובכך היה לאלוף האולימפי הראשון והיחידי שהשתתף וזכה במשחקים אלו.
כרונולוגיה > האירוע הרביעי של המשחקים הגאים

האירוע הרביעי, האחדות, נערך בניו יורק, ארצות הברית מה-18 ביוני ועד ל-25 ביוני 1994. בין המשתתפים היה מארק צ'טפילד שיאן אולימפי.
במהלך המשחקים, שני ספורטאים אולימפיים יצאו מהארון. אחד מגדולי הקופצים למים בכל הזמנים, האלוף האולימפי ואלוף העולם גרג לוגניס מארצות הברית וסגן האלוף האולימפי באיגרוף (עד 60 ק"ג) מארק לדוק (ברצלונה 1992) מקנדה.
כרונולוגיה > האירוע החמישי של המשחקים הגאים

האירוע החמישי, החברות, נערך באמסטרדם ארנה שבאמסטרדם, הולנד מה-1 באוגוסט ועד ל-8 באוגוסט 1998, לראשונה מחוץ לצפון אמריקה, באירופה. דנה אינטרנשיונל זמרת טרנסג'נדרית מישראל שזכתה באירויזיון שלושה חודשים לפני כן, הייתה הפרזנטורית של האירוע והופיעה בטקס הפתיחה.
בטקס הפתיחה הופיעו עוד: ז'אן-פול גוטייה, מרטינה נברטילובה נאמה מעל מסכי ענק, בנות וית'ר (אנ') עם הלהיט הגדול שלהן איטס ריינינג מן (אנ') ואמנים נוספים.
אלוף עולם בשחייה ואלוף הפאן פסיפיק בשחייה דן ויטץ' ואלוף המשחקים הפאן-אמריקאיים בשחייה אלכס קוסטיץ' שניהם מארצות הברית, השתתפו וזכו במשחקים אלו.
כרונולוגיה > האירוע השישי של המשחקים הגאים

האירוע השישי, תחת שמיים חדשים, נערך בסידני, אוסטרליה מה-2 בנובמבר ועד ל-9 בנובמבר 2002.
כרונולוגיה > האירוע השביעי של המשחקים הגאים, והפיצול בארגוני הספורט הלהט"בים

בשנת 2001 קבעה התאחדות המשחקים הגאים כי האירוע השביעי במספר בשנת 2006 יתקיים בעיר מונטריאול, קנדה. בהמשך, בעקבות חילוקי דעות קשים, בסוף שנת 2003 בין ההתאחדות לבין הוועדה המארגנת במונטריאול, החליטה ההתאחדות לבטל את האירוע במונטריאול ולהעבירו לשיקגו, ארצות הברית. ההתאחדות ערכה מכרז בין לוס אנג'לס ושיקגו שהשתתפו במכרז הקודם לאירוח האירוע של שנת 2002.
שלוש נקודות מרכזיות היו במחלוקת:
גודל האירוע
גודל התקציב
שקיפות כלכלית
הוועדה המארגנת תכננה אירוע ענק עם 24,000 משתתפים, גדול פי שניים מהמשחקים הגאים שנערכו בסידני 2002, ואילו ההתאחדות הייתה מעוניינת באירוע קטן יותר ותקציב שמרני. כמו כן, התעוררה בעיה כלכלית ולא הייתה שקיפות כלכלית מספיקה לדעתה של ההתאחדות.
הוועדה המארגנת של מונטריאול לא ויתרה והחליטה לייסד אירוע ספורט ותרבות דומה בשם האאוטגיימס העולמי הראשון במימון התאחדות הספורט הבינלאומי של ההומואים והלסביות וכן תמיכה של מחוז קוויבק וממשלת קנדה. האירוע החדש נערך מ-26 ביולי ועד 5 באוגוסט והשתתפו בו כ-10,248 ספורטאים ו-1,500 משתתפים בכנסים בינלאומיים בנושאים להט"בים וזכויות אדם. את האירוע הפעילו 5,200 אנשים בהתנדבות. מארק טוקסברי אלוף אולימפי קנדי, שימש בוועד המנהל של האאוטגיימס העולמי הראשון שנערך במונטריאול ועוזר הנשיא.
בעקבות הפיצול, נאלצו רבים מהמשתתפים לבחור בין שני האירועים שנערכו בהפרש של שבוע ימים זה מזה. טקס הסיום של המשחקים הגאים בשיקגו נערך ב-22 ביולי ואילו טקס הפתיחה של האאוטגיימס העולמי הראשון החל ב-29 ביולי. הקרבה בין האירועים, הפיצול והאילוצים הספורטיביים גרמו לירידה באיכות התחרויות בשני האירועים גם יחד. עבור משתתפים שבאו מיבשות אחרות או מארצות רחוקות, הקרבה בין האירועים הן מבחינת הזמן והן מבחינת המיקום, היווה יתרון וחיסכון כלכלי.
המשחקים הגאים בשיקגו הסתיימו ללא חוב כספי וכל החשבונות שולמו. לעומתו האאוטגיימס העולמי הראשון סיים בגירעון של 5.3 מיליון דולר קנדי. האאוטגיימס העולמי השני, נערך מ-25 ביולי ועד 2 באוגוסט 2009 בקופנהגן, דנמרק והאאוטגיימס העולמי השלישי, נערך מ-31 ביולי ועד 11 באוגוסט 2013, באנטוורפן, בלגיה.
כרונולוגיה > האירוע השמיני של המשחקים הגאים

ב-16 במרץ 2005 התאחדות המשחקים הגאים הודיעה שהערים המועמדות לאירוח האירוע השמיני הן: קלן, יוהנסבורג ופריז. בסופו של דבר, במפגש השנתי שנערך בשיקגו ב-14 בנובמבר 2005 זכתה העיר קלן, גרמניה לארח את המשחקים הגאים מספר שמונה בשנת 2010.
כרונולוגיה > האירוע התשיעי של המשחקים הגאים

ב-17 במרץ 2009 התאחדות המשחקים הגאים הודיעה שהערים המועמדויות לאירוח האירוע התשיעי הן: בוסטון, מסצ'וסטס, קליבלנד ווושינגטון די. סי.. בסופו של דבר, במפגש השנתי שנערך בקלן ב-29 בספטמבר 2009 זכתה העיר קליבלנד, אוהיו לארח את המשחקים הגאים מספר תשע בשנת 2014.
כרונולוגיה > האירוע העשירי של המשחקים הגאים

באוקטובר 2013 התאחדות המשחקים הגאים הודיעה שהערים המועמדות לאירוח האירוע התשיעי הן: פריס, לימריק ולונדון. במפגש השנתי שנערך בקליבלנד העיר פריס לארח את המשחקים הגאים מספר עשר בשנת 2018
כרונולוגיה > האירוע ה-11 של המשחקים הגאים

המשחקים הללו נועדו להתקיים כבר ב-2022 אך נדחו לנובמבר 2023 בין השאר בשל מגבלות הקורונה בעיר המארחת הונג קונג. כמו כן הוחלט לפצל את המשחקים וכך יארחו אותם במקביל הונג קונג וגוודלחרה במקסיקו וענפי הספורט יפוצלו בין המארחות.
ישראל במשחקים הגאים

עד שנת 1998 לא יצאה מישראל נבחרת מסודרת כלשהי. בתחרויות עצמן השתתפו ספורטאים ישראלים בודדים באופן פרטי. אך למרות הנוכחות הצנועה של ספורטאים גאים מישראל במשחקים העולמיים, העיר תל אביב המקדמת תיירות בינלאומית גאה, הגישה הצעה לאירוח המשחקים ב-2022 כשבהמשך נסוגה משלבי הבחירה הסופיים והצהירה כי בכוונתה להתמודד על אירוח המשחקים ב-2026 אך לא נכללה גם בין המועמדות הסופיות לאירוח ב-2026.
ישראל במשחקים הגאים > המשחקים הגאים 1994 - "האחדות", בניו יורק

יונתן דנילוביץ' השתתף בריצת מרתון.
ישראל במשחקים הגאים > המשחקים הגאים 1998 - "החברוּת", באמסטרדם

לראשונה בתולדות מדינת ישראל יצאה נבחרת, שיזם והוביל שלמה שאול (שחייה), בת 39 ספורטאיות וספורטאים להשתתף באירוע, במימון עצמי. הנבחרת כונתה "גלית" ("Gay And Lesbian Israel Team"). הנבחרת השתתפה בענפי ספורט רבים, בהם: אופניים, אתלטיקה, באולינג, כדורסל נשים, סקווש, ריקודים סלוניים ושחייה. הבמאי רן קוצר צילם סרט תעודה על המשלחת "משחקים עליזים" שיצא לאקרנים בשנת 1999.
ישראל במשחקים הגאים > המשחקים הגאים 1998 - "החברוּת", באמסטרדם > הזוכים במדליות > אופניים

אמיר ברטורה (קטגוריית גיל 29-18)
ישראל במשחקים הגאים > המשחקים הגאים 1998 - "החברוּת", באמסטרדם > הזוכים במדליות > שחייה

התחרות נערכה בבריכה אולימפית
הדס סנדלר (קטגוריית גיל 29-25):
ברק עטר (קטגוריית גיל 34-30)
ברברה בקר (קטגוריית גיל 54-50)
| 0 | 1 | 2 | 3 |
| --- | --- | --- | --- |
| זהב | כסף | ארד | סה"כ |
| 4 | 3 | 1 | 8 |
ישראל במשחקים הגאים > המשחקים הגאים 2002 - "תחת שמיים חדשים", בסידני

נבחרת בת 10 ספורטאים וספורטאיות יצאה להשתתף באירוע, במימון עצמי. הנבחרת השתתפה בענפי ספורט בהם: אתלטיקה, באולינג, טריאתלון, סקווש ושחייה. אחראי על הנבחרת היה יובל חץ.
ישראל במשחקים הגאים > המשחקים הגאים 2002 - "תחת שמיים חדשים", בסידני > הזוכים במדליות > שחייה

התחרות נערכה בבריכה האולימפית במרכז ספורט המים הבינלאומי סידני
ברק עטר (קטגוריית גיל 39-35)
ישראל במשחקים הגאים > המשחקים הגאים 2002 - "תחת שמיים חדשים", בסידני > הזוכים במדליות > אופניים

יובל חץ (קטגוריית גיל 34-30)
רות (קטגוריית גיל 44-40)
| 0 | 1 | 2 | 3 |
| --- | --- | --- | --- |
| זהב | כסף | ארד | סה"כ |
| 1 | 2 | 5 | 8 |
ישראל במשחקים הגאים > המשחקים הגאים 2006 - "המקום בו נפגש העולם", בשיקגו

לא יצאה משלחת מסודרת מישראל, אך באירוע עצמו השתתפו 7 ספורטאים וספורטאיות מישראל באופן פרטי.
ישראל במשחקים הגאים > המשחקים הגאים 2006 - "המקום בו נפגש העולם", בשיקגו > אופניים

יובל חץ
| 0 | 1 | 2 | 3 |
| --- | --- | --- | --- |
| זהב | כסף | ארד | סה"כ |
| 0 | 2 | 1 | 3 |
ישראל במשחקים הגאים > המשחקים הגאים 2010

משלחת בראשותם של יניב ויצמן ואדיר שטיינר ועשרה ספורטאים מישראל השתתפו במשחקים בתחרויות בשחייה, באתלטיקה, ובטריאתלון בתמיכתה של עיריית תל אביב יערך במשחקים ערב תרבות תל אביבי-ישראלי בהפקתו של די ג'יי יואב ארנון, שבמסגרתו הופיעו זמרים, אמני דראג ודי ג'יי תל אביביים מובילים.
הנבחרת הישראלית זכתה במדליית כסף אחת.
ישראל במשחקים הגאים > המשחקים הגאים 2014

משלחת ישראלית מטעם אגודת הלהט"ב השתתפה באירוע, בראשות מנכ"לית האגודה ומיכל שר חברת הוועד המנהל ובחסות "אדידס". המשלחת כללה 7 ספורטאים שזכו כולם במדליות, 10 מדליות בסך הכל, מהן 4 מדליות זהב, 4 מדליות כסף ו-2 מדליות ארד.
במסגרת אירועי התרבות במהלך המשחקים הופיעה הזמרת הישראלית מיטל דה רזון. אליה הצטרפו משלחת של אמנים, ביניהם אמיר פרישר גוטמן ודי ג'יי יואב ארנון.
ישראל במשחקים הגאים > המשחקים הגאים 2014 > הזוכים במדליות > אתלטיקה

אביב קולן
חני כרמל
ישראל במשחקים הגאים > המשחקים הגאים 2014 > הזוכים במדליות > טריאתלון

ברק גרשון
ישראל במשחקים הגאים > המשחקים הגאים 2014 > הזוכים במדליות > שחייה

התחרות נערכה בבריכה אולימפית.
יקיר מלול
שגיא קריספין
דניאל שליבו
ישראל במשחקים הגאים > המשחקים הגאים 2014 > הזוכים במדליות > שיט

אלעד שטרומאיר
| 0 | 1 | 2 | 3 |
| --- | --- | --- | --- |
| זהב | כסף | ארד | סה"כ |
| 2 | 5 | 2 | 9 |
ישראל במשחקים הגאים > המשחקים הגאים 2018

המשלחת הישראלית הגדולה ביותר עד כה, 46 ספורטאים.
ישראל במשחקים הגאים > המשחקים הגאים 2018 > טניס

גיל גבעוני
ישראל במשחקים הגאים > המשחקים הגאים 2018 > שחייה

משלחת של 22 שחיינים, חברי TLV Nemos - קבוצת השחייה הגאה של תל אביב.

התחרות נערכה בבריכת 25 מטר.
נועה קלרמן (קטגוריית גיל 34-30)
איתי איתמר (קטגוריית גיל 29-21)
גלעד קרוננברג (קטגוריית גיל 39-35)
שגיא קריספין (קטגוריית גיל 44-40)
אבי אורן (קטגוריית גיל 39-35)
שליחים (אבי אורן, גלעד קרוננברג, איתי איתמר וגלעד רונן)
שליחים (איתי איתמר - גב, אבי אורן - חזה, שגיא קריספין - פרפר ואריאל דרוקמן - חופשי)
שליחים (גלעד קרוננברג - גב, אבי אורן - חזה, טל קרמר - פרפר, גלעד רונן - חופשי)
ראו גם

להט"בים במשחקים האולימפיים
מצעד הגאווה
אולימפיאדה
הערות שוליים

↑  לפי הספר "מאה גאים", מאת פול ראסל, הוצ' אסטרולוג, 2008, הפרק: 'ד"ר טום וואדל', עמ' 383-385
↑  המנצחים והמנצחות באופניים, גיי גיימס, אמסטרדם 1998
↑  המנצחים והמנצחות בשחייה, גיי גיימס, אמסטרדם 1998
↑  אמיר בוגן, יובל חץ: "נשארתי ישראלי גאה, למרות הכל", באתר ynet, 22 בנובמבר 2002
↑  Gay Games - Meet Results, תוצאות רשמיות, גיי גיימס, סידני 2002
↑  תוצאות מרוץ נגד השעון ל-15 ק"מ, גיי גיימס, סידני 2002
1 2  תוצאות מרוץ נגד השעון קבוצתי (קבוצה מעורבת ממספר מדינות) גברים ל-22.5 ק"מ ונשים ל-15 ק"מ, גיי גיימס, סידני 2002
↑  תוצאות מרוץ ל-8.5 ק"מ, גיי גיימס, סידני 2002
↑  תוצאות למירוץ נגד השעון ל-10 מייל, גיי גיימס, שיקגו 2006
↑  תוצאות, גיי גיימס, שיקגו 2006
↑  יואב זיתון, כבוד גרמני: אירוע תמיכה בישראל בעיר קלן, באתר ynet, 22 ביוני 2010
↑  טבלת המדליות, קלן 2010(הקישור אינו פעיל, 31 באוקטובר 2017)
↑  ג'ורג' אבני, ‏המשלחת הישראלית שזכתה בעשר מדליות בתחרות בינלאומית ולא שמעתם עליה, באתר ‏מאקו‏, 19 באוגוסט 2014
↑  ג'ורג' אבני, ‏גאווה ישראלית: שלוש מדליות כחול-לבן במשחקי ה"גיי גיימס", באתר ‏מאקו‏, 10 באוגוסט 2014
↑  תוצאות חצי מרתון, גיי גיימס, קליבלנד 2014
↑  תוצאות 5000 מטר, גיי גיימס, קליבלנד 2014
↑  תוצאות 10000 מטר, גיי גיימס, קליבלנד 2014
↑  תוצאות ספרינט טריאתלון, גיי גיימס, קליבלנד 2014
1 2  תוצאות 50 מטר חזה, גיי גיימס, קליבלנד 2014
↑  תוצאות 100 מטר חזה, גיי גיימס, קליבלנד 2014
↑  תוצאות 200 מטר מעורב אישי, גיי גיימס, קליבלנד 2014
↑  תוצאות תחרות שיט, גיי גיימס, קליבלנד 2014
↑  תמר שבק, פריז, "ההתרגשות בשמיים": המשחקים הגאים יצאו לדרך, באתר ynet, 5 באוגוסט 2018
| --- | --- |
בקרת זהויות :  TePapa: 44258 
המשלחת הישראלית למשחקים הגאים, 1998
ברברה בקר (מימין) והדס סנדלר לאחר זכייתן במדליות הראשונות לישראל, 1998
חלקיק בפוטנציאל מרכזי

במכניקת הקוונטים, חלקיק בפוטנציאל מרכזי הוא מערכת קוונטית עם פוטנציאל שתלוי רק במרחק בין החלקיק ונקודת המוקד של הכוח המרכזי. דוגמה אחת למערכת כזו היא האלקטרון באטום המימן. הפוטנציאל בו מצוי האלקטרון תלוי רק במרחקו מהפרוטון שבגרעין אטום המימן. פוטנציאל זה ניתן לגזירה מחוק קולון.
במקרה הכללי, הדינמיקה של חלקיק בפוטנציאל ספרי סימטרי נשלטת על ידי המילטוניאן מהצורה:
כאשר  m_{0} היא מסת החלקיק,  {\hat {p}} הוא אופרטור התנע, והפוטנציאל  V(r) תלוי רק ב- r, כלומר באורך הרדיוס וקטור. המצבים הקוונטיים האפשריים של החלקיק ניתנים לחישוב דרך משוואת שרדינגר עבור ההמילטוניאן הנתון, ממנה ניתן למצוא את הערכים העצמיים של הגדלים הפיזיקליים הרלוונטיים כמו גם את המצבים העצמיים המתאימים להם, שהם פונקציות גל.
כדי לתאר את המערכות הספריות הסימטריות הללו, טבעי להשתמש בקואורדינטות כדוריות  r,  \theta  ו- \phi . לאחר שכותבים את משוואת שרדינגר בקואורדינטות אלו, משוואת שרדינגר הבלתי תלויה בזמן בעבור מערכת כזו היא פרידה. פירוש הדבר שפתרון החלק הזוויתי של המשוואה ניתן לקביעה באופן בלתי תלוי בחלק הרדיאלי. זה מותיר משוואה דיפרנציאלית רגילה במונחי הרדיוס בלבד, אשר ממנה נגזרים המצבים העצמיים בעבור הפוטנציאל הנתון.
מבנה הפונקציות העצמיות

המצבים העצמיים של המערכת הם מהצורה:
שבה הזוויות θ,φ הן הזווית הפולרית והאזימוטלית בהתאמה. שני החלקים הזוויתיים של פונקציות הגל העצמיות ψ נכתבים לעיתים כגורם מנורמל יחיד הנקרא הרמוניה ספרית, כך שהפונקציות העצמיות מקבלות את הצורה:
המשוואה הדיפרנציאלית שמתארת את הפונקציה  R(r) מכונה המשוואה הרדיאלית.
גזירת המשוואה הרדיאלית

אופרטור האנרגיה הקינטית בקואורדינטות כדוריות הוא:
ההרמוניות הספריות מקיימות:
ואם נציב זאת במשוואת שרדינגר נקבל בעיית ערך עצמי חד-ממדית,
 {\frac {1}{r^{2}}}{\frac {d}{dr}}\left(r^{2}{\frac {dR}{dr}}\right)-{\frac {\ell (\ell +1)}{r^{2}}}R+{\frac {2m_{0}}{\hbar ^{2}}}\left[E-V(r)\right]R=0.
את משוואה זו ניתן להפוך למשוואת שרדינגר חד-ממדית שקולה בעזרת ההצבה  R(r)=u(r)/r, כאשר  u(r) מקיימת:
וזוהי בדיוק משוואת שרדינגר החד-ממדית עם פוטנציאל אפקטיבי שניתן על ידי
כאשר הקואורדינטה הרדיאלית r נעה בין 0 ל- \infty .
דיון סמי-קלאסי בפונקציית הגל של חלקיק בפוטנציאל מרכזי

במכניקה קלאסית, מסלולו של חלקיק בפוטנציאל מרכזי נקבע באופן חד-חד ערכי על ידי התנע הזוויתי שלו L והאנרגיה הכוללת שלו E, שמהווים שמורות תנועה. אף על פי שבמכניקת הקוונטים אין מיקום ותנע מוגדרים לחלקיק וניתן לדבר רק על פונקציית הגל שלו (שמייצגת את הסיכוי למצוא את החלקיק במיקום כלשהו), אינטואיציות "קלאסיות" רלוונטיות במידת מה גם עבור המקרה הקוונטי. מכיוון שבמכניקת הקוונטים החלקיק אינו נקודתי אלא "מרוח" במרחב, אפשר לתאר מצבים עצמיים של המערכת רק דרך שפה של אופרטורים; משוואת שרדינגר לחלק הרדיאלי כפי שתוארה לעיל, מתייחסת לפוטנציאל האפקטיבי דרך האופרטור  {\hat {L}}^{2} (ריבוע התנע הזוויתי).
החלק הזה מוקדש לתיאור מאפיינים "איכותיים" כלליים של המצבים העצמיים של חלקיק קשור בפוטנציאל מרכזי. אף על פי שהדיון כאן לא מתייחס לפוטנציאל ספציפי, הוא תקף למרבית סוגי הפוטנציאלים (בפרט לאלקטרון באטום המימן).
דיון סמי-קלאסי בפונקציית הגל של חלקיק בפוטנציאל מרכזי > תיאור איכותי של החלק הזוויתי

הבדל מהותי אחד בין הבעיה הדו-גופית הקלאסית להתנהגותו של חלקיק קוונטי הוא שבבעיה הקלאסית לא ייתכנו מצבים קשורים ללא תנע זוויתי (למעט אלו המתארים נפילה של החלקיק ישירות אל מרכז הכוח). לעומת זאת, חלקיק קוונטי מרוח בכל המרחב שמסביב למרכז הכוח ולכן כל עוד פונקציית הגל שלו היא בעלת סימטריה כדורית (כלומר כאשר החלק הזוויתי שלה הוא טריוויאלי) אין שום סיבה שהיא תתאר מישור תנועה מוגדר או באופן שקול תתאים לערך שונה מאפס של אופרטור ההיטל של התנע הזוויתי  {\hat {L}}_{z} על ציר מסוים; מכיוון שבמקרה זה ערכי התצפית של אופרטור ההיטל של התנע הזוויתי מתאפסים ביחס לכל ציר, ניתן לקבוע שבמצבים עצמיים בעלי סימטריה כדורית התנע הזוויתי מתאפס. תפקיד התנע הזוויתי בגרסה הקוונטית של בעיית הכוח המרכזי הוא "לשבור" את הסימטריה הכדורית של פונקציית הגל של החלקיק הקשור.
מבחינה מתמטית, עבור מצב קשור נתון של חלקיק בפוטנציאל מרכזי, ככל שהמספר הקוונטי הזוויתי  l גדול יותר, ההרמוניה הספרית המתאימה מתוארת על ידי פולינום לז'נדר נלווה  P_{l}^{m}(\mathbb {cos\theta } ) ממעלה גבוהה יותר ב- \mathbb {cos\theta } , ולפיכך מייצג תצורה מרחבית מורכבת יותר בעלת קווי צומת מורכבים יותר. המספר הקוונטי האזימוטלי  m, שמייצג את ההיטל של התנע הזוויתי על ציר z, ניתן לתיאור (בשפה השאולה מהפיזיקה הקלאסית) כ"תדירות המרחבית" של התנדנדות פונקציית הגל (מספר גל) לאורך מעגל במישור שניצב לציר זה. במילים אחרות, החלק הזוויתי שתלוי ב- \theta  בלבד (ותואם למספר הקוונטי הזוויתי) הוא קבוע על פני חרוטים בעל זווית ראש  \theta  בעוד שהחלק הזוויתי שתלוי ב- \phi  בלבד קבוע לאורך קרן בזווית  \phi  במישור XY.